CELEX: 42005X1216(03)
Language: ro
Date: 2005-12-16 00:00:00
Title: Regulamentul nr. 28 al Comisiei Economice pentru Europa a Organizației Națiunilor Unite (CEE-ONU) – Prescripții uniforme privind omologarea avertizoarelor sonore și a autovehiculelor în ceea ce privește semnalizarea sonoră

Anunţ juridic important

|

42005X1216(03)

Jurnalul Oficial L 330 , 16/12/2005 p. 0042 - 0055

		Regulamentul nr. 28 al Comisiei Economice pentru Europa a Organizației Națiunilor Unite (CEE-ONU) – Prescripții uniforme privind omologarea avertizoarelor sonore și a autovehiculelor în ceea ce privește semnalizarea sonoră1. DOMENIU DE APLICAREPrezentul regulament se aplică:1.1. avertizoarelor sonore [1] (AWD) alimentate cu curent continuu sau alternativ sau cu aer comprimat, destinate a fi montate pe autovehiculele din categoriile L3-L5, M și N, cu excepția mopedelor (categoriile L1 și L2) [2];1.2. semnalelor sonore [3] ale autovehiculelor, cu excepția motocicletelor.I. AVERTIZOARE SONORE2. DEFINIȚIIÎn sensul prezentului regulament, se înțelege prin avertizoare sonore de "tipuri" diferite, avertizoarele care prezintă între ele diferențe esențiale; aceste diferențe pot, în special, să se refere la:2.1. marca comercială;2.2. principiile de funcționare ale avertizoarelor sonore;2.3. tipul alimentării electrice (curent continuu sau alternativ);2.4. forma exterioară a casetei;2.5. forma și dimensiunile membranei (membranelor);2.6. forma sau tipul orificiului (orificiilor) de emitere a sunetului;2.7. frecvența sau frecvențele nominale a (ale) sunetului;2.8. tensiunea nominală de alimentare;2.9. presiunea nominală de funcționare, în cazul avertizoarelor alimentate direct de o sursă externă de aer comprimat;2.10. destinația principală a avertizorului sonor:2.10.1. motociclete cu o putere mai mică sau egală cu 7 kW (clasa I);2.10.2. vehicule din categoriile M și N, precum și motociclete cu putere mai mare de 7 kW (clasa II).3. CERERE DE OMOLOGARECererea de omologare a unui tip de avertizor va fi prezentată de titularul mărcii comerciale sau de reprezentantul său acreditat în mod legal.3.2. Cererea va fi însoțită de următoarele documente, în triplu exemplar, cu indicațiile care urmează:3.2.1. descrierea tipului de avertizor sonor, luând în considerare, în special, punctele menționate la punctul 2;3.2.2. un desen care prezintă, inter alia, avertizorul în secțiune transversală;3.2.3. o listă cu elementele de construcție, identificate în mod corespunzător, cu indicarea materialelor utilizate;3.2.4. desene detaliate ale tuturor elementelor de construcție. Desenele trebuie să indice poziția prevăzută pentru numărul de omologare în raport cu cercul mărcii de omologare.3.3. În plus, cererea de omologare va fi însoțită de două eșantioane ale tipului de avertizor.3.4. Înainte de acordarea omologării de tip, autoritatea competentă va verifica dacă sunt prevăzute măsuri satisfăcătoare pentru a asigura controlul eficient al conformității producției.4. INSCRIPȚII4.1. Eșantioanele avertizoarelor sonore prezentate la omologare vor purta marca comercială a producătorului; această marcă trebuie să fie lizibilă în mod clar și de neșters.4.2. Fiecare eșantion va avea un amplasament de dimensiuni suficiente pentru marca de omologare; acest amplasament va fi indicat în desenul menționat la punctul 3.2.2.5. OMOLOGARE5.1. În cazul în care eșantioanele prezentate la omologare sunt conforme cu dispozițiile de la punctele 6 și 7 de mai jos, se va acorda omologarea pentru acest tip de avertizor.5.2. Fiecare omologare presupune atribuirea unui număr de omologare, ale cărui prime două cifre (în prezent 00 pentru regulamentul în forma sa originală) indică seria de amendamente corespunzătoare celor mai recente modificări tehnice majore aduse regulamentului la data emiterii omologării. Aceeași parte contractantă nu va putea atribui acest număr unui alt tip de avertizor sonor.5.3. Același număr de omologare poate fi atribuit unor tipuri de avertizoare care nu se deosebesc între ele decât printr-o tensiune nominală diferită, o frecvență sau frecvențe nominale diferite sau, în cazul tipurilor de avertizoare menționate la punctul 2.8 de mai sus, printr-o presiune nominală de funcționare diferită.5.4. Omologarea, refuzul, extinderea sau retragerea omologării și oprirea definitivă a producției unui tip de avertizor în temeiul prezentului regulament va fi comunicată părților la acord, care aplică prezentul regulament, prin intermediul unei fișe care este conformă cu modelul din anexa 1 la prezentul regulament și prin desene ale avertizorului sonor (furnizate de către solicitantul omologării) în format maxim A4 (210 × 297 mm) sau pliate la acest format și la scara 1:1.5.5. Pe fiecare avertizor sonor care este conform cu un tip omologat în temeiul prezentului regulament se va aplica, în mod vizibil și într-un loc ușor accesibil și indicat în fișa de omologare, o marcă de omologare internațională compusă din:5.5.1. un cerc în interiorul căruia se plasează litera "E", urmată de numărul distinctiv al țării care a eliberat omologarea [4];5.5.2. un număr de omologare;5.5.3. un simbol suplimentar, format dintr-un număr cu cifre romane care indică clasa căreia îi aparține avertizorul sonor;5.6. Marca de omologare și simbolul suplimentar trebuie să fie lizibile în mod clar și de neșters.5.7. În secțiunea 1 din anexa 3 la prezentul regulament se oferă un exemplu de dispunere a mărcii de omologare.6. SPECIFICAȚII6.1. Specificații generale6.1.1. Avertizorul sonor trebuie să emită un sunet continuu și uniform; spectrul său acustic nu trebuie să varieze considerabil în timpul funcționării.Pentru avertizoarele alimentate cu curent alternativ, această cerință se aplică numai la turația constantă a generatorului, această turație găsindu-se în domeniul specificat la punctul 6.2.3.2.6.1.2. Avertizorul trebuie să aibă caracteristici acustice (repartiția spectrală a energiei acustice, nivelul presiunii acustice) și mecanice care să satisfacă următoarele încercări în ordinea indicată.6.2. Măsurarea caracteristicilor acustice6.2.1. Avertizorul trebuie să fie încercat de preferință într-un mediu anecoid. Ca alternativă, acesta poate fi încercat într-o cameră semianecoidă sau în exterior într-o zonă liberă [5]. În acest caz, trebuie să fie luate precauții pentru a evita reflexiile pe sol în zona de măsurare (de exemplu, dispunând o serie de ecrane absorbante). Se verifică dacă divergența sferică este respectată în limitele 1 dB într-o emisferă cu raza de cel puțin 5 m, până la frecvența maximă de măsurat, în special, în direcția de măsurare și la înălțimea aparatului și a microfonului.Zgomotul ambiental trebuie să fie mai mic cu cel puțin 10 dB decât nivelul presiunii acustice care trebuie măsurată.Dispozitivul supus încercării și microfonul trebuie să fie plasate la aceeași înălțime. Această înălțime trebuie să fie cuprinsă între 1,15 și 1,25 m. Axa de sensibilitate maximă a microfonului trebuie să se confunde cu direcția în care nivelul sonor al avertizorului este maxim.Microfonul trebuie să fie plasat astfel încât membrana sa să fie la o distanță de 2 ± 0,01 m de planul de ieșire a sunetului emis de aparat. În cazul aparatelor cu mai multe ieșiri, distanța este determinată în raport cu planul de ieșire cel mai apropiat de microfon.6.2.2. Măsurările nivelului de presiune acustică trebuie să fie făcute utilizând un sonometru de precizie (clasa 1), care este conform cu specificațiile Publicației CEI nr. 651 ediția 1 (1979). Toate măsurările se efectuează folosind constanta de timp "rapid" ("F"). Măsurarea nivelului global al presiunii acustice se efectuează utilizând curba de ponderare (A). Spectrul sunetului emis trebuie măsurat folosind transformata Fourier a semnalului acustic. Ca variantă, se pot folosi filtre de treime de octavă care sunt conforme cu specificațiile Publicației CEI nr. 225, ediția 1 (1966).În acest caz, nivelul presiunii acustice la frecvența de 2500 Hz de la mijlocul benzii se determină prin adăugarea mediilor pătratice ale presiunilor acustice în benzile treimilor de octavă cu frecvențe medii de 2000, 2500 și 3150 Hz.În toate cazurile, numai metoda prin transformata Fourier poate să fie considerată metodă de referință.6.2.3. Avertizorul se alimentează, după caz, cu următoarele tensiuni:6.2.3.1. în cazul avertizoarelor sonore alimentate cu curent continuu, cu o tensiune de încercare măsurată la ieșirea sursei de energie electrică și care este 13/12 din tensiunea nominală;6.2.3.2. în cazul avertizoarelor sonore alimentate cu curent alternativ, curentul este furnizat de un generator electric de tipul celui utilizat în mod obișnuit cu acest tip de avertizor sonor. Caracteristicile acustice ale acestui avertizor sonor se înregistrează pentru turații ale generatorului electric ce corespund la 50 %, 75 % și 100 % din turația maximă indicată de către producătorul generatorului pentru o funcționare continuă. În timpul acestei încercări, nu se impune generatorului nici o altă sarcină electrică. Încercarea de anduranță descrisă la punctul 6.3 se efectuează la o turație indicată de către constructorul echipamentului și care se alege din gama menționată mai sus.6.2.4. În cazul în care, pentru încercarea unui avertizor sonor care funcționează cu curent continuu, se folosește o sursă de curent redresat, componenta alternativă a tensiunii la bornele sale, măsurată din vârf în vârf în timpul funcționării avertizoarelor, nu trebuie să depășească 0,1 volți.6.2.5. Pentru avertizoarele sonore alimentate cu curent continuu, rezistența conductoarelor de legătură, exprimată în ohmi, inclusiv cea a bornelor și a contactelor, trebuie să fie cât mai aproape de (0,10/12) x tensiunea nominală în volți.6.2.6. Avertizorul va fi montat rigid, prin intermediul piesei sau al pieselor prevăzute de producător, pe un suport a cărui masă este de cel puțin de 10 ori mai mare decât cea a avertizorului de încercat și egală cu cel puțin 30 kg. În plus, suportul trebuie să fie în așa fel adaptat, încât reflexiile pe suprafețele sale și vibrațiile proprii să nu aibă o influență considerabilă asupra rezultatelor măsurărilor.6.2.7. În condițiile enunțate mai sus, nivelul sonor ponderat conform curbei A nu trebuie să depășească următoarele valori:(a) 115 dB (A) pentru avertizoarele sonore destinate în principal motocicletelor cu o putere mai mică sau egală cu 7 kW;(b) 118 dB (A) pentru avertizoarele sonore destinate în principal vehiculelor din categoriile M și N, precum și motocicletelor cu o putere mai mare de 7 kW.6.2.7.1. În plus, nivelul presiunii acustice în banda de frecvențe de la 1800 la 3550 Hz trebuie să fie mai mare decât cel al oricărei componente cu frecvență mai înaltă de 3550 Hz și, în orice caz, egal sau mai mare de:(a) 95 dB (A), pentru avertizoarele sonore destinate în principal motocicletelor cu o putere mai mică sau egală cu 7 kW;(b) 105 dB (A), pentru avertizoarele sonore destinate în principal vehiculelor din categoriile M și N, precum și motocicletelor cu o putere mai mare de 7 kW.6.2.7.2. Avertizoarele sonore care îndeplinesc caracteristicile acustice menționate la litera (b) pot fi utilizate pe vehiculele menționate la litera (a).6.2.8. Caracteristicile indicate mai sus trebuie să fie respectate, de asemenea, de un avertizor care a fost supus încercării de anduranță prevăzută la punctul 6.3 de mai jos, tensiunea de alimentare variind fie între 115 % și 95 % din tensiunea sa nominală pentru avertizoarele sonore alimentate cu curent continuu, fie, pentru avertizoarele sonore alimentate cu curent alternativ, între 50 % și 100 % din turația maximă a generatorului indicată de constructorul acestuia pentru o funcționare continuă.6.2.9. Timpul scurs între momentul punerii în acțiune și momentul în care sunetul atinge valoarea minimă prescrisă la punctul 6.2.7 de mai sus nu trebuie să depășească 0,2 secunde, măsurat la o temperatură a mediului ambiant de 20 ± 5 °C. Prezenta prescripție este valabilă, inter alia, pentru avertizoarele cu funcționare pneumatică sau electropneumatică.6.2.10. Avertizoarele cu funcționare pneumatică sau electropneumatică trebuie să aibă, în condițiile de alimentare fixate pentru aparate de către producători, aceleași performanțe acustice impuse avertizoarelor acționate electric.6.3. Încercare de anduranță6.3.1. Avertizorul sonor trebuie să fie alimentat la tensiunea nominală și cu rezistența conductorului de legătură specificată în punctele 6.2.3-6.2.5 de mai sus și să funcționeze, respectiv:de 10000 ori, în cazul avertizoarele sonore destinate în principal motocicletelor cu o putere mai mică sau egală cu 7 kW;de 50000 ori, pentru avertizoarele sonore destinate în principal vehiculelor din categoriile M și N, precum și motocicletelor cu putere mai mare de 7 kW, timp de o secundă, urmată de o pauză de patru secunde. În timpul încercării, avertizorul sonor este ventilat cu un curent de aer care are o viteză de aproximativ 10 m/s.6.3.2. În cazul în care încercarea se efectuează într-o cameră anecoidă, aceasta trebuie să aibă un volum suficient pentru a asigura disiparea normală a căldurii degajată de avertizor în timpul încercării de anduranță.6.3.3. Temperatura mediului ambiant în camera de încercare trebuie să fie cuprinsă între + 15 și + 30 °C.6.3.4. În cazul în care, după jumătate din numărul de acționări prescris, caracteristicile nivelului sonor au suferit o modificare în raport cu cele de dinaintea încercării, se poate efectua un reglaj al avertizorului. După numărul total de funcționări prescris, avertizorul trebuie să satisfacă încercarea descrisă la punctul 6.2 de mai sus, eventual după un nou reglaj.6.3.5. Pentru avertizoarele de tip electropneumatic, este permisă efectuarea unei lubrifieri la fiecare 10000 de manevre, utilizând uleiul recomandat de către producător.7. MODIFICAREA TIPULUI DE AVERTIZOR SONOR ȘI EXTINDEREA OMOLOGĂRII7.1. Orice modificare a tipului de avertizor sonor trebuie să fie adusă la cunoștința serviciului administrativ care a acordat omologarea de tip avertizorului sonor. În acest caz, acest serviciu va putea:7.1.1. fie să considere că modificările aduse nu riscă să aibă o influență defavorabilă considerabilă,7.1.2. fie să ceară un nou raport serviciului tehnic însărcinat cu încercările.7.2. Confirmarea omologării, cu indicarea modificărilor sau cu refuzul omologării, va fi comunicată părților la acord care aplică prezentul regulament, în conformitate cu procedura indicată la punctul 5.4 de mai sus.7.3. Autoritatea competentă însărcinată cu acordarea extinderii omologării va atribui un număr de serie fiecărei fișe de comunicare întocmită pentru această extindere.8. CONFORMITATEA PRODUCȚIEIProcedurile conformității producției respectă dispozițiile formulate în apendicele 2 la prezentul acord (E/ECE/324-E/ECE/TRANS/505/Rev.2), precum și următoarele condiții:8.1. Avertizoarele sonore omologate în temeiul prezentului regulament se fabrică astfel încât să fie conforme cu tipul omologat și să îndeplinească cerințele de la punctul 6 de mai sus.8.2. Autoritatea care a acordat omologarea de tip poate în orice moment să verifice metodele de control al conformității aplicate în fiecare unitate de producție. Frecvența normală a acestor verificări este de o dată la fiecare doi ani.8.3. Titularul omologării trebuie, în special:8.3.1. să prevadă procedurile necesare pentru a asigura un control eficient al calității produselor;8.3.2. să aibă acces la echipamentul de control necesar pentru a verifica conformitatea fiecărui tip omologat;8.3.3. să garanteze că rezultatele încercărilor sunt înregistrate, iar documentele anexate rămân disponibile pe o perioadă determinată în conformitate cu regulile serviciului administrativ;8.3.4. să analizeze rezultatele fiecărui tip de încercări pentru a verifica și asigura stabilitatea caracteristicilor produsului, ținând seama de variațiile unei producții industriale;8.3.5. să garanteze că, pentru fiecare tip de avertizor sonor, se efectuează un număr de verificări, astfel încât să se asigure că toate avertizoarele sonore din producție respectă specificațiile indicate pentru avertizorul sonor prezentat la omologarea de tip;8.3.6. să garanteze că toate prelevările de eșantioane sau piese de încercat care probează neconformitatea cu tipul de încercare în cauză dau naștere unei alte prelevări și unei alte încercări. Se vor lua toate măsurile necesare pentru a restabili conformitatea producției.8.4. Autoritatea competentă care a eliberat omologarea de tip poate în orice moment să verifice metodele de control al conformității aplicabile fiecărei unități de producție.8.4.1. La fiecare inspecție, rapoartele de încercare și registrele examinării producției trebuie să fie prezentate inspectorului.8.4.2. Inspectorul poate preleva la întâmplare eșantioane, care vor fi supuse încercărilor în laboratorul producătorului. Numărul minim de eșantioane poate fi stabilit în funcție de rezultatele verificării făcute chiar de producător.8.4.3. Atunci când nivelul calității pare nesatisfăcător sau dacă pare necesară verificarea încercărilor efectuate conform punctului 8.4.2, inspectorul va alege eșantioane pentru a le trimite serviciului tehnic care a realizat teste de omologare de tip.8.4.4. Autoritatea competentă poate efectua orice încercare prescrisă în prezentul regulament.8.4.5. Frecvența normală a inspecțiilor autorizate de către autoritatea competentă va fi de una pe an. În cazul în care, în timpul unei astfel de vizite, se constată rezultate negative, autoritatea competentă face în așa fel încât să fie luate toate măsurile necesare pentru a restabili conformitatea producției cât mai rapid posibil.9. SANCȚIUNI PENTRU NECONFORMITATEA PRODUCȚIEI9.1. Omologarea eliberată pentru un tip de avertizor sonor în temeiul prezentului regulament poate fi retrasă, în cazul în care condițiile enunțate la punctul 8.1 nu sunt respectate sau în cazul în care acest avertizor sonor nu a trecut cu succes verificările prevăzute la punctul 8.2 de mai sus.9.2. În cazul în care o parte la acord, care aplică prezentul regulament, ar retrage o omologare pe care a acordat-o anterior, ea va informa de îndată celelalte părți contractante care aplică prezentul regulament, prin intermediul unei copii a certificatului de omologare, care va purta la sfârșit, cu litere mari, mențiunea semnată și datată "OMOLOGARE RETRASĂ".10. OPRIREA DEFINITIVĂ A PRODUCȚIEIÎn cazul în care titularul omologării eliberate în temeiul prezentului regulament oprește definitiv producția tipului de avertizor sonor omologat, acesta informează autoritatea care a eliberat omologarea. La primirea comunicării, autoritatea va informa celelalte părți la acord care aplică prezentul regulament, prin intermediul unei copii după certificatul de omologare care va avea la sfârșit, cu litere mari, mențiunea semnată și datată "PRODUCȚIE OPRITĂ".II. SEMNALIZAREA SONORĂ A AUTOVEHICULELOR11. DEFINIȚIIÎn sensul prezentului regulament, se înțelege prin:11.1. "omologarea vehiculului", omologarea unui tip de vehicul în ceea ce privește semnalizarea sonoră;11.2. "tip de vehicul", vehiculele care nu prezintă între ele diferențe esențiale referitoare, în special, la:11.2.1. numărul și tipul (tipurile) de avertizoare instalate pe vehicul;11.2.2. piesele de adaptare ale avertizoarelor pe vehicul;11.2.3. poziția avertizoarelor pe vehicul;11.2.4. rigiditatea părților de structură pe care este (sunt) montat(e) avertizorul (avertizoarele);11.2.5. forma și materialele caroseriei care constituie partea din față a vehiculului și care pot să influențeze nivelul sonor emis de avertizor (avertizoare) și să dea efecte de mascare.12. CERERE DE OMOLOGARE12.1. Cererea de omologare a unui tip de vehicul în ceea ce privește semnalizarea sonoră trebuie să fie prezentată de către constructorul vehiculului sau de către reprezentantul său acreditat în mod legal.12.2. Aceasta trebuie însoțită de următoarele documente, în triplu exemplar și cu indicațiile de mai jos:12.2.1. descrierea tipului de vehicul în ceea ce privește punctele menționate la punctul 11.2 de mai sus;12.2.2. lista elementelor necesare pentru identificarea avertizorului (avertizoarelor) care poate (pot) fi montat(e) pe vehicul;12.2.3. desene care să indice poziția avertizorului (avertizoarelor) pe vehicul și ale pieselor de adaptare ale acestuia (acestora).12.3. Un vehicul reprezentativ pentru tipul de vehicul care urmează a fi omologat trebuie să fie prezentat serviciului tehnic însărcinat cu testele de omologare.13. OMOLOGARE13.1. În cazul în care tipul de vehicul prezentat la omologare în temeiul prezentului regulament îndeplinește cerințele de la punctele 14 și 15 de mai jos, se acordă omologarea pentru acest tip de vehicul.13.2. Fiecare omologare presupune atribuirea unui număr de omologare ale cărui prime două cifre (în prezent 00 pentru regulamentul în forma sa originală) indică seria de amendamente corespunzătoare celor mai recente modificări tehnice majore aduse regulamentului la data emiterii omologării. Aceeași parte contractantă nu va putea atribui acest număr unui alt tip de vehicul.13.3. Omologarea, refuzul, extinderea, retragerea omologării sau oprirea definitivă a producției unui tip de vehicul în temeiul prezentului regulament va fi comunicată părților la acord care aplică prezentul regulament, prin intermediul unei fișe care este conformă cu modelul din anexa 2 la prezentul regulament și prin desene (furnizate de către solicitantul omologării) în format maxim A4 (210 × 297 mm) sau pliate la acest format și realizate la o scară corespunzătoare.13.4. Pe fiecare vehicul care este conform cu un tip de vehicul omologat în temeiul prezentului regulament va fi aplicată în mod vizibil și într-un loc ușor accesibil, indicat pe certificatul de omologare, o marcă de omologare internațională compusă din:13.4.1. un cerc în interiorul căruia este plasată litera "E", urmată de numărul distinctiv al țării care a acordat omologarea [6];13.4.2. numărul prezentului regulament, plasat la dreapta cercului prevăzut la punctul 13.4.1.13.5. În cazul în care vehiculul este conform cu un tip de vehicul omologat în temeiul altui regulament sau al altor regulamente anexate la acord, în aceeași țară care a acordat omologarea în temeiul prezentului regulament, simbolul prevăzut la punctul 13.4 nu mai trebuie repetat; în acest caz, numerele și simbolurile suplimentare ale tuturor regulamentelor în temeiul cărora a fost acordată omologarea în țara care a acordat omologarea în temeiul prezentului regulament vor fi aranjate în coloane verticale situate la dreapta simbolului prevăzut la punctul 13.4.13.6. Marca de omologare trebuie să fie lizibilă în mod clar și de neșters.13.7. Marca de omologare va fi plasată în apropierea plăcii pe care sunt înscrise caracteristicile vehiculului, putând fi aplicată, de asemenea, chiar pe această placă.13.8. Secțiunea II din anexa 3 la prezentul regulament oferă un exemplu de dispunere a mărcii de omologare.13.9. Înainte de a acorda omologarea de tip, autoritatea competentă va verifica dacă sunt prevăzute dispoziții satisfăcătoare pentru asigurarea unui control eficient al conformității producției.14. SPECIFICAȚIIVehiculul trebuie să respecte următoarele specificații:14.1. Avertizorul sau avertizoarele sonore montate pe vehicul trebuie să fie de un tip omologat în temeiul prezentului regulament.Avertizoarele sonore din clasa II, omologate în conformitate cu prezentul regulament în forma sa originală și a căror marcă de omologare nu conține, prin urmare, simbolul II, pot fi montate în continuare pe tipurile de vehicule prezentate la omologare în temeiul prezentului regulament.14.2. Tensiunea de încercare trebuie să corespundă celei fixate în punctul 6.2.3 din regulament.14.3. Măsurările nivelului presiunii acustice se efectuează în condițiile specificate la punctul 6.2.2 din prezentul regulament.14.4. Valoarea nivelului presiunii acustice, ponderată conform curbei A, emisă de aparatul sau aparatele montate pe vehicul se măsoară la o distanță de 7 m în fața vehiculului, acesta din urmă fiind plasat pe un teren liber [7], pe un sol cât mai neted posibil și, în cazul în care este vorba de avertizoare alimentate cu curent continuu, cu motorul oprit.14.5. Microfonul aparatului de măsurare trebuie să fie plasat aproximativ în planul longitudinal median al vehiculului.14.6. Nivelul de presiune acustică a zgomotului ambiental și a zgomotului generat de vânt trebuie să fie mai mic cu cel puțin 10 dB (A) decât nivelul sonor de măsurat.14.7. Valoarea maximă a nivelului de presiune sonoră se caută într-un segment cuprins între 0,5 m și 1,5 m înălțime deasupra solului.14.8. Măsurată în condițiile specificate la punctele 14.2-14.7, valoarea maximă a nivelului sonor (punctul 14.7) al semnalizării sonore încercate trebuie să fie cel puțin:(a) egală cu 83 dB (A) și cel mult egală cu 112 dB (A) pentru semnalizarea motocicletelor cu o putere mai mică sau egală cu 7 kW;(b) egală cu 93 dB(A) și cel mult egală cu 112 dB(A) pentru semnalizarea vehiculelor din categoriile M și N [6], precum și a motocicletelor cu o putere mai mare de 7 kW.15. MODIFICAREA TIPULUI DE VEHICUL ȘI EXTINDEREA OMOLOGĂRII15.1. Orice modificare a tipului de vehicul trebuie să fie adusă la cunoștința serviciului administrativ care a acordat omologarea tipului de vehicul. Acest serviciu poate, în acest caz:15.1.1. fie să considere că modificările aduse nu riscă să aibă o influență defavorabilă considerabilă și că, în orice caz, acest vehicul îndeplinește încă cerințele;15.1.2. fie să ceară un nou raport serviciului tehnic însărcinat cu încercările.15.2. Confirmarea omologării, cu indicarea modificărilor sau refuzul omologării vor fi comunicate părților la acord care aplică prezentul regulament, în conformitate cu procedura indicată la punctul 13.3 de mai sus.15.3. Autoritatea competentă însărcinată cu emiterea extinderii omologării va atribui un număr de serie fiecărei fișe de comunicare elaborate pentru o asemenea extindere.16. CONFORMITATEA PRODUCȚIEIProcedurile de conformitate a producției respectă dispozițiile formulate în apendicele 2 la prezentul acord (E/ECE/324-E/ECE/TRANS/505/Rev.2), precum și următoarele condiții:16.1. Orice vehicul omologat în temeiul prezentului regulament trebuie să fie produs astfel încât să fie conform cu tipul omologat și să îndeplinească cerințele punctului 14 de mai sus.16.2. Autoritatea competentă care a acordat omologarea de tip poate în orice moment să verifice metodele de control al conformității aplicate în fiecare instalație de producție. Frecvența normală a acestor verificări este de o dată la doi ani.16.3. Titularul omologării trebuie, în special:16.3.1. să vegheze la existența procedurilor de control eficient al calității vehiculelor în ceea ce privește toate aspectele referitoare la respectarea cerințelor de la punctul 14 de mai sus;16.3.2. să vegheze ca fiecare tip de vehicul să facă obiectul unui număr suficient de verificări în ceea ce privește numărul și tipul de avertizoare sonore, astfel încât să se asigure că toate vehiculele din producție respectă specificațiile indicate pentru vehiculul prezentat la omologarea de tip;16.3.3. să vegheze la luarea tuturor măsurilor necesare pentru restabilirea conformității producției, în cazul în care controalele efectuate în conformitate cu punctul 16.3.2 de mai sus pun în evidență neconformitatea unuia sau a mai multor vehicule cu cerințele punctului 14.16.4. Autoritatea competentă care a acordat omologarea de tip poate verifica în orice moment metodele de control al conformității aplicate în orice unitate de producție. Autoritatea poate, de asemenea, să efectueze orice control fortuit impus vehiculelor fabricate în serie, aplicând cerințele punctului 14 de mai sus.16.5. În cazul în care, în cursul controalelor efectuate în conformitate cu specificațiile de la punctul 16.4 de mai sus, se constată rezultate nesatisfăcătoare, autoritatea competentă veghează să fie luate toate măsurile necesare pentru restabilirea cât mai rapid posibil a conformității producției.17. SANCȚIUNI PENTRU NECONFORMITATEA PRODUCȚIEI17.1. Omologarea acordată pentru un tip de vehicul în temeiul prezentului regulament poate fi retrasă, în cazul în care nu se respectă condițiile enunțate la punctul 16.1 de mai sus sau în cazul în care acest vehicul nu reușit să treacă verificările prevăzute la punctul 16.2 de mai sus.17.2. În cazul în care o parte la acord care aplică prezentul regulament ar retrage o omologare pe care a acordat-o anterior, aceasta va informa de îndată celelalte părți contractante care aplică prezentul regulament, prin intermediul unei copii a certificatului de omologare, care va avea la sfârșit, cu litere mari, mențiunea semnată și datată "OMOLOGARE RETRASĂ".18. DENUMIRI ȘI ADRESE ALE SERVICIILOR TEHNICE ÎNSĂRCINATE CU TESTELE DE OMOLOGARE ȘI ALE SERVICIILOR ADMINISTRATIVEPărțile la acord care aplică prezentul regulament trebuie să comunice Secretariatului Organizației Națiunilor Unite denumirile și adresele serviciilor tehnice însărcinate cu testele de omologare și ale serviciilor administrative care acordă omologarea și cărora trebuie să le trimită certificate de omologare și de refuz sau de retragere a omologării emise în alte țări.[1] Un dispozitiv sonor care conține mai multe orificii de emisie sonoră activate de un singur element de acționare este considerat un avertizor sonor.[2] Astfel cum sunt definite în Rezoluția de ansamblu (R.E.3).[3] Un avertizor sonor care cuprinde mai multe elemente, fiecare emițând un semnal sonor și funcționând simultan prin acționarea unui singur organ de comandă, este considerat un dispozitiv de avertizare sonoră.[4] 1 pentru Germania, 2 pentru Franța, 3 pentru Italia, 4 pentru Țările de Jos, 5 pentru Suedia, 6 pentru Belgia, 7 pentru Ungaria, 8 pentru Republica Cehă, 9 pentru Spania, 10 pentru Iugoslavia, 11 pentru Regatul Unit, 12 pentru Austria, 13 pentru Luxemburg, 14 pentru Elveția, 15 (disponibil), 16 pentru Norvegia, 17 pentru Finlanda, 18 pentru Danemarca, 19 pentru România, 20 pentru Polonia, 21 pentru Portugalia, 22 pentru Federația Rusă, 23 pentru Grecia, 24 pentru Irlanda, 25 pentru Croația, 26 pentru Slovenia, 27 pentru Slovacia, 28 pentru Belarus, 29 pentru Estonia, 30 (disponibil), 31 pentru Bosnia și Herțegovina, 32 pentru Letonia, 33 (disponibil), 34 pentru Bulgaria, 35-36 (disponibile), 37 pentru Turcia, 38-39 (disponibile), 40 pentru Fosta Republică Iugoslavă a Macedoniei, 41 (disponibil), 42 pentru Comunitatea Europeană (omologările se acordă de către statele membre care utilizează propriile lor mărci CEE), 43 pentru Japonia, 44 (disponibil), 45 pentru Australia, 46 pentru Ucraina și 47 pentru Africa de Sud. Numerele următoare vor fi atribuite celorlalte țări, în ordinea cronologică a ratificării Acordului privind adoptarea de prescripții tehnice uniforme aplicabile vehiculelor cu roți, echipamentelor și componentelor ce pot fi montate sau utilizate pe vehicule cu roți și condițiile de recunoaștere reciprocă a omologărilor eliberate pe baza acestor prescripții sau a aderării lor la acest acord, și numerele astfel atribuite vor fi comunicate de către Secretarul General al Organizației Națiunilor Unite părților contractante la acord.[5] Această zonă poate fi formată, de exemplu, dintr-un spațiu liber cu o rază de 50 de metri, a cărui parte centrală trebuie să fie practic orizontală pe o rază de cel puțin 20 de metri, iar suprafața trebuie să fie din beton, asfalt sau dintr-un alt material asemănător și nu trebuie să fie acoperită cu zăpadă proaspătă, ierburi înalte, sol afânat sau cenușă. Aceste măsurări se fac în zi senină. Nici o altă persoană cu excepția observatorului care citește aparatul nu va rămâne în apropierea avertizorului sonor sau a microfonului, deoarece prezența spectatorilor poate influența considerabil citirile aparatului, în cazul în care acești spectatori se află în apropierea avertizorului sonor sau a microfonului. Orice valoare de vârf care pare a nu avea nici o legătură cu nivelul sonor general nu este luată în considerare la citire.[6] A se vedea punctul 5.5.1, nota de subsol 1.[7] A se vedea punctul 6.2.1, nota de subsol 2.--------------------------------------------------ANEXA 1[Format maxim A4 (210 × 297 mm)]+++++ TIFF +++++| Denumirea serviciului administrativ |Comunicare privind omologarea (sau refuzul, sau extinderea, sau retragerea unei omologări, sau oprirea definitivă a producției) unui tip de avertizor sonor pentru autovehicule în temeiul Regulamentului nr. 28 |Nr. de omologare … | Nr. de extindere … |1. Marca comercială: …2. Tipul (avertizor electropneumatic, avertizor electromagnetic cu disc rezonator, trompă electromagnetică etc.) indicând un avertizor cu semnal simplu sau multiplu: …3. Denumirea și adresa producătorului: …4. După caz, denumirea și adresa reprezentantului producătorului: …5. Descrierea sumară a avertizorului: …6. Tensiunea (tensiunile) de alimentare: … volți [*]7. Presiunea (presiunile) nominală (nominale) de funcționare: … kg/cm2 [*]8. Frecvența (frecvențele) nominală (nominale): … Hz [*]9. Caracteristicile geometrice (lungimea și diametrul interior) ale conductei de legătură între compresor sau comandă și avertizorul sonor: …10. Vehicul prezentat la omologare la data de: …11. Serviciul tehnic responsabil cu încercările de omologare: …12. Data raportului emis de acest serviciu: …13. Numărul raportului emis de acest serviciu: …14. Omologarea este acordată/refuzată [*]15. Locul: …16. Data: …17. Semnătura: …18. Se anexează la prezenta comunicare o listă a documentelor conținute în dosarul de omologare transmis serviciului administrativ care a acordat omologarea.[*] A se tăia mențiunea necorespunzătoare.--------------------------------------------------ANEXA 2[Format maxim A4 (210 × 297 mm)]+++++ TIFF +++++| Denumirea serviciului administrativ |Comunicare privind omologarea (sau refuzul, sau extinderea, sau retragerea unei omologări, sau oprirea definitivă a producției) unui tip de avertizor sonor în ceea ce privește semnalizarea sonoră în temeiul Regulamentului nr. 28 |Nr. de omologare … | Nr. de extindere … |1. Marca comercială a vehiculului: …2. Tipul de vehicul: …3. Denumirea și adresa producătorului: …4. După caz, denumirea și adresa reprezentantului producătorului: …5. Tip (tipuri) al (ale) avertizorului (avertizoarelor) [*]: …6. Valorile nivelului sonor: …7. Vehicul prezentat la omologare la data de: …8. Serviciul tehnic responsabil cu încercările de omologare: …9. Data raportului emis de acest serviciu: …10. Numărul raportului emis de acest serviciu: …11. Omologarea este acordată/refuzată [**]12. Locul: …13. Data: …14. Semnătura: …15. Se anexează la prezenta comunicare o listă a documentelor conținute în dosarul de omologare transmis serviciului administrativ care a acordat omologarea.[*] A se preciza numerele de omologare.[**] A se tăia mențiunea necorespunzătoare.--------------------------------------------------ANEXA 3I. EXEMPLU DE MARCĂ DE OMOLOGARE A AVERTIZORULUI SONOR(a se vedea punctul 5.5 din prezentul regulament)+++++ TIFF +++++Marca de omologare de mai sus, aplicată pe un avertizor sonor, arată că acest avertizor sonor din clasa I a fost omologat în Țările de Jos (E 4) cu numărul de omologare 002439. Primele două cifre ale numărului de omologare arată că omologarea a fost acordată în conformitate cu cerințele Regulamentului nr. 28 în forma sa originală.NotăNumărul de omologare trebuie să fie plasat în apropierea cercului și trebuie dispus fie deasupra, fie sub litera "E", fie la stânga, fie la dreapta acestei litere. Cifrele numărului de omologare trebuie să fie dispuse de aceeași parte în raport cu litera "E" și orientate în același sens. Utilizarea cifrelor romane pentru numerele de omologare trebuie evitată pentru a exclude orice confuzie cu alte simboluri.II. EXEMPLU DE MARCĂ DE OMOLOGARE A UNUI VEHICUL ÎN CEEA CE PRIVEȘTE SEMNALIZAREA SONORĂ(a se vedea punctul 13.4 din prezentul regulament)Model A+++++ TIFF +++++Marca de omologare de mai sus, aplicată pe un vehicul, arată că, în temeiul Regulamentului nr. 28, acest tip de vehicul a fost omologat în Țările de Jos (E 4) în ceea ce privește semnalizarea sonoră.Model B+++++ TIFF +++++Marca de omologare de mai sus, aplicată pe un vehicul, arată că, în temeiul Regulamentelor nr. 28 și 24, acest tip de vehicul a fost omologat în Țările de Jos (E 4) în ceea ce privește semnalizarea sonoră și emisiile de poluanți ale motorului diesel. În cazul ultimului regulament, valoarea corectată a coeficientului de absorbție este de 1,30 m-1.--------------------------------------------------